ai4bharat/Pralekha huggingface dataset:
کامرس اور صنعت کی وزارتہ
بھارت کا ڈاک محکمہ نوجوانوں کے لئے خط لکھنے کے بین الاقوامی مقابلے 2021 کا اہتمام کررہا ہے
نئی دہلی22،مارچ2021
بھارت کا ڈاک محکمہ متعلقہ پوسٹل سرکل دفاتر کے ذریعے ملک کی تمام ریاستوں میں نوجوان لوگوں کے لئے خط لکھنے کے بین الاقوامی مقابلے 2021 کا اہتمام کررہا ہے۔ اس مقابلے کا موضوع ہے کووڈ-19 کے بارے میں آپ کے اپنے تجربے جیسے اپنے کنبے کے کسی ایک ممبر کو خطاب کرتے ہوئے خط لکھیں۔ 15 سال کی عمر تک کے اسکولی بچے اس مقابلے کے تحت 31 مارچ 2021 تک تحریری مقابلے میں حصہ لے سکتے ہیں۔ اس مقابلے کا اہتمام ریاستوں کے ڈاک سرکل کے ذریعے اسکولوں اور مختلف مراکز میں کیا جائے گا، حالانکہ امیدواروں کو اسکولوں، سینٹروں میں ان کی فزیکل موجودگی کے بغیر ان کے گھروں میں مقابلے میں شرکت کے لئے متبادل بھی دیا گیا ہے۔ ایسے امیدواروں کو جو اس مقابلے میں حصہ لینا چاہتے ہیں اپنی انٹری، اسناد کے ساتھ متعلقہ پوسٹل سرکل آفس کے نامزد نوڈل افسر کو اسپیڈ پوسٹ کے ذریعے بھیجنی ہوں گی۔
تمام تفصیلات انڈیا پوسٹ کی ویب سائٹ پر دستیاب ہیں، جو لنک حسب ذیل ہے۔
https://www.indiapost.gov.in/VAS/Pages/News/Letter_Writing_2021.pdf
اگر کوئی سوال پوچھنا ہے تو ای میل آئی ڈی rn.sikaria[at]gov[dot]inپر بھیجا جاسکتا ہے۔
...............................................................
ش ح، ح ا، ع ر
U-2886
(Visitor Counter : 71
پیٹرولیم اور قدرتی گیس کی وزارت
ملک میں مختلف مقامات پر ایتھنول ذخیرہ کرنے کی صلاحیت کو مسلسل بنیادوں پر بڑھایا جا رہا ہے
ریفائنریز، ٹرمینلز اور سپلائرز کے اپنے احاطے میں ملاوٹ کی ضروریات کے مطابق ایتھنول کو متعدد مقامات پر ذخیرہ کیا جاتا ہے ۔ فی الحال، موجودہ ضروریات کے مطابق ذخیرہ کرنے کے لیے مناسب انتظامات موجود ہیں۔
او ایم سی نے ایتھنول سپلائی سال  2021-22 کے دوران پیٹرول میں اوسطاً 10% ایتھنول ملاوٹ حاصل کی ہے۔ ملک میں مختلف مقامات پر ایتھنول ذخیرہ کرنے کی صلاحیت کو مسلسل بنیادوں پر بڑھایا جا رہا ہے تاکہ ملاوٹ میں 20 فیصد تک اضافے سے پیدا ہونے والی ضروریات کو پورا کیا جا سکے۔
یہ اطلاع پٹرولیم اور قدرتی گیس کے وزیر مملکت جناب رامیشور تیلی نے آج راجیہ سبھا میں ایک سوال کے تحریری جواب میں دی۔
ش ح ۔ا م۔
U:14051
(Visitor Counter : 74
وزارت دفاع
دفاعی سازوسامان کی تیاری
حکومت نے غیر ملکی اصلی ساز و سامان تیار کنندگان کے ساتھ دفاعی شعبے میں سر گرم عمل 45 کمپنیوں اور مشترکہ تجارتی اداروں کو منظوری دے دی ہے۔ مزید یہ کہ حکومت نے پچھلے کچھ برسوں میں کئی پالیسی اقدامات کئے ہیں اور ملک میں دفاعی ساز و سامان کی مقامی ڈیزائننگ، فروغ اور تیاری کی حوصلہ افزائی کے لیے اصلاحات کی ہیں۔ اس سے آنے والے برسوں میں درآمدات پر انحصار کم ہو گا۔ ان اقدامات میں منجملہ اور باتوں کے دفاعی حصول کے طریقہ کار -2020 کے تحت گھریلو ذرائع سے بنیادی اشیاء کی خریداری کو ترجیح دینا؛ وزارتِ دفاع کے دفاعی پیداواری محکمے  کی طرف سے ایک ٹائم لائن کے ساتھ تین مثبت انڈیجنائزیشن لسٹوں  کی نوٹیفیکیشن شامل ہے۔ اس سے آگے وہ سب صرف گھریلو صنعت سے حاصل کیے جائیں گے۔ یہ تینوں فہرستیں کل 3,738 اشیاء پر مشتمل ہیں، جن میں سے فروری 2023 تک 2,786 اشیاء کو دیسی بنایا گیا ہے۔ ان میں طویل مدتی مدت کے ساتھ صنعتی لائسنسنگ کے عمل کو آسان بنانا؛ 74 فی صد ایف ڈی آئی کو خودکار راستے کے تحت اجازت دینے کے ساتھ ایف ڈی آئی پالیسی کو آسان بنانا؛ طریقہ کار کو آسان بنانا؛ اسٹارٹ اپس اور ایم ایس ایم ایز کے ساتھ ڈیفنس ایکسی لینس  اسکیم کے لیے اختراعات کا آغاز؛ پبلک پروکیورمنٹ  کے آرڈر مجریہ 2017 کا نفاذ؛ ہندوستانی صنعتوں بشمول ایم ایس ایم ایز کے ذریعہ دیسی اشیا سازی کی سہولت فراہم کرنے کے لیے سریجان نام کے ایک انڈیجنائزیشن پورٹل کا آغاز؛ سرمایہ کاری کو راغب کرنے پر زور کے ساتھ آفسیٹ پالیسی میں اصلاحات اور دفاعی مینوفیکچرنگ کے لیے اعلیٰ ملٹی پلائرز تفویض کرکے ٹیکنالوجی کی منتقلی؛ اتر پردیش اور تمل ناڈو میں دو دفاعی صنعتی راہداریوں کا قیام شامل ہیں۔
یہ اطلاع مملکتی وزیر دفاع جناب اجے بھٹ نے آج لوک سبھا میں شری ملوک نگر کو ایک تحریری جواب میں دی ہے۔
وزارت خزانہ
سوورین گولڈ بانڈ اسکیم 2020-21  – ایشو قیمت
نئی دہلی،08مئی : حکومت ہند کے نوٹیفیکیشن نمبر، ایف نمبر 4  -بی /  / 2020 مورخہ 13اپریل ، 2019 کے لحاظ سے سوورین گولڈ بانڈز 2020-21  11-15 مئی ، 2020 کی مدت میں کھولے جائیں گے۔ اس کے لئے نمٹارے کی تاریخ 19 مئی 2020 ہو گی۔ سبسکرپشن کی مدت کے دوران بانڈ کی ایشو قیمت 4،590 روپے  روپئے فی گرام ہوگی ، جیسا کہ آر بی آئی نے 8 مئی 2020 کو اپنی پریس ریلیز میں بھی شائع کیا ہے۔
حکومت ہند نے ریزرو بینک آف انڈیا کے ساتھ مشاورت سے فیصلہ کیا ہے کہ وہ ان سرمایہ کاروں کو جو آن لائن درخواست دیتے ہیں اور اس کی ادائیگی ڈیجیٹل موڈ کے ذریعہ کرتے ہیں، ایسے لوگوں کو ایشو قیمت سے فی گرام 50 روپئے  کی چھوٹ کی اجازت ہے۔ ایسے سرمایہ کاروں کے لئے گولڈ بانڈ کی ایشو قیمت 4،540 روپے  فی گرام ہوگی۔
وزیراعظم کا دفتر
وزیر اعظم نے سکم کے عوام کو ریاست کی تشکیل کے دن کے موقع پر مبارکباد دی
وزیر اعظم جناب نریندر مودی نے سکم کے عوام کو ان کی ریاست کی تشکیل کے دن کے موقع پر مبارکباد دی ہے۔
سکم کی ریاست کی تشکیل کے دن کے موقع پر مبارکباد دیتے ہوئے وزیر اعظم نے کہا کہ سکم کے عوام باصلاحیت اور ہمدردی کا جذبہ رکھتے ہیں اور یہ ریاست ذہین لوگوں کی ہے۔ انہوں نے کہا کہ سکم میں کئی شعبوں میں قومی ترقی میں نمایاں رول ادا کیا ہے۔ سکم کی نامیاتی کھیتی کے شعبوں میں ترقی پر سبھی لوگوں نے تعریف کی ہے۔ میں آنے والے سالوں میں سکم کی ترقی کے لئے نیک خواہشات اور دعا گو ہوں۔
وزارت آیوش
امراض کی آیورویدک زمرہ بندی
نئی دہلی،6مارچ :آیوش کے وزیرمملکت  جناب شری پدیسونائک نے آج لوک سبھامیں ایک تحریری جواب میں بتایاکہ
وزارت آیوش نے آیوروید میں بتائے ہوئے طریقے سے امراض کی جامع زمرہ بندی نیشنل آیوروید موربڈیٹی کوڈز  کے ساتھ ساتھ معیاری آیوروید اصطلاحات تیارکی ہیں ۔ یہ وزارت کے ذریعہ تیارکئے گئے نیشنل آیوش موربڈیٹی اینڈ اسٹینڈرڈ ڈائزڈ ٹرمنالوجیز الیکٹرانک پورٹل  پردستیاب کرائی گئی ہیں جو کہ یہ یو آرایل http://namstp.ayush.gov.in. پردستیاب ہیں ۔
آیورویدک تشخیص اورعلاج کے طریقے کو معیاری بنانے کے لئے وزارت آیوش کے تحت کام کرنے والے ادارے سینٹرل کونسل آف ریسرچ ان آیورویدک سائنسیز نے جون 2018میں آیوروید کے تشخیص کے طریقوں کی تصدیق اور ان کے قابل اعتماد ہونے کی جانچ کے بارے میں ایک پروجیکٹ شروع کیا۔ اس پروجیکٹ کے تحت کچھ عام مرض کی حالت کی شناخت کی گئی اور اسی کے مطابق چنندہ مرض کے حالات کا پروفارما اور مینول تیارکیاجارہاہے ۔ اور مرحلہ وارطریقے سے سائنسی طریقوں کے ذریعہ اس کی تصدیق کی جارہی ہے ۔ پہلے مرحلے میں بیماری کے حالات کو ایک کشٹھ  ، کاسا ، شواس اور جوارکے طورپرشناخت کیاگیاہے ۔ کلینکل
مواصلات اور اطلاعاتی ٹیکنالوجی کی وزارت
اسپیکٹرم کی ای- نیلامی کرانے کے لئے ایجنسی کے انتخاب کے واسطے نظر ثانی شدہ آر ایف پی
نئی دہلی،12؍دسمبر،ای- نیلامی کرانے کے لئے ایجنسی کے انتخاب کے لئے تجویز کے واسطے درخواست  نمبر: 1000/03/2018ڈبلیو ایف ؍ نیلامی ، جو 26.8.2019 کو شائع ہوئی تھی ، انتظامی وجوہات کی وجہ سے منسوخ کردی گئی ہے۔
مختلف بینڈس میں اسپیکٹر م کی ای – نیلامی کرانے کے لئے ایجنسی کے سلیکشن کے لئے نظر ثانی شدہ آر ایف پی کے لئے نوٹس آج ٹیلی مواصلات کے محکمے کی طرف سے جاری کیا گیا ہے۔ مزید تفصیلات اور دستاویزات ڈی او ٹی کی ویب سائٹ: www.dot.gov.in. اور: www.eprocure.gov.in پر دیکھی جاسکتی ہیں۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-5792
(Visitor Counter : 40
پنچایتی راج کی وزارت
ای-گرام سوراج پورٹل
دیہی بھارت کو بااختیار بنانے کے مقصد کے لئے پنچایتوں میں ڈیجیٹلائزیشن کو مضبوط کرنے کے ویژن کے ساتھ وزارت کی جانب سے ایک یونیفائیڈ ٹول ای- گرام سوراج پورٹل تیار کیا ہے۔ یہ پورٹل گرام پنچایتوں میں کیے گئے کاموں کی مؤثر نگرانی اور ارتقا کے لئے تیار کیاگیا ہے۔
ای-سوراج گرام پنچایتوں کے کام کاج کی نگرانی، منصوبہ بندی اور اکاؤنٹینگ جوڑتا اور مستحکم کرتا ہے۔ یہ ایریا پروفیلر ایپلیکشن کے ساتھ کمبنیشن ہے۔ لوکل گورنمنٹ ڈائریکٹری  اور پبلک فائنانشیل سسٹم  گرام پنچایتوں کی سرگرمیوں کی آسان رپورٹنگ اور ٹریکنگ انجام دیتا ہے۔ یہ گرام پنچایت ڈیولپمنٹ پلان دیگر وزارتوں، محکموں کی پنچایت معلومات مثلاً مردم شماری 2011، ایس ای سی سی ڈیٹا، مشن انتودیا سروے رپور ٹ وغیرہ کے ذریعے کی گئی سرگرمیوں، اثاثے کی تفصیلات، پنچایت کی مالیاتی تفصیلات اور پنچایت کی مکمل پروفائل کے ساتھ پنچایت انفارمیشن  کو گرفت میں کرنےکے لئے ایک سنگل ونڈو فراہم کرتا ہے۔
سال 21-2020 کے لئے تقریباً 2.43 لاکھ گرام پنچایتوں نے ای گرام سوراج پر اپنی اپنی جی پی ڈی پی کو حتمی شکل دے دی ہے۔ مزید تقریباً 1.24 لاکھ گرام پنچایتوں نے ای گرام سوراج ان لائن ادائیگی ماڈیول کا استعمال کرتے ہوئے ان لائن کاروبار کیا۔
...............................................................
م ن، ح ا، ع ر
U-5578
(Visitor Counter : 163
صحت اور خاندانی بہبود کی وزارت
ریپڈ اینٹیجن ٹیسٹ کے استعمال کے ساتھ 1234 لیبس میں فی ملین افراد پر ٹیسٹ  کی شرح 9231 سے زیادہ ہوئی
چوبیس گھنٹے میں 3.26 لاکھ سے زیادہ نمونوں کی جانچ کی گئی
نئی دہلی، 16 جولائی 2020، ‘‘جانچ کرو، پتہ لگاؤ، علاج کرو’’ کی حکمت عملی کے مطابق مرکزی حکومت نے ریاستوں/ مرکز کے زیر انتظام خطوں میں ٹیسٹنگ کے اقدامات میں اضافہ کیا ہے، جس کے نتیجے میں ملک بھر میں ٹیسٹنگ لیبس کی تعداد میں زبردست اضافہ ہوا ہے۔ جانچ میں اضافہ آئی سی ایم آر کے رہنما خطوط کے مطابق کیا جارہا ہے اور اس سے معاملات کا جلد ہی پتہ لگانے میں مدد ملی ہے۔
ٹیسٹنگ میں آر ٹی۔ پی سی آر شامل ہے جو کہ کووڈ۔ 19 کی جانچ کا ایک گولڈن اسٹینڈرڈ ہے۔ اس میں ریپڈ اینٹیجن پوائنٹ آف کیئر  ٹیسٹنگ سے اضافہ ہوا ہے جس کا نتیجہ ایک گھنٹےمیں مل جاتا ہے۔ اس سے کنٹینمنٹ اور بفر زون میں جانچ میں اضافہ ہوا ہے۔ اس سے انفیکشن کو پھیلنے سے روکنے میں کافی مدد ملی ہے۔
تمام رجسٹرڈ میڈیکل پریکٹشنر اب جانچ کی سفارش کرسکتے ہیں۔ اس کے ساتھ ساتھ ریاستوں / مرکز کے زیر انتظام خطوں میں آر ٹی پی سی آر، ٹرونیٹ اور سی بی این اے اے ٹی لیب نیٹ ورک کے ذریعہ بڑے پیمانے پر جانچ کی سہولت سے ٹیسٹ کئے جانے والے نمونوں کی تعداد میں زبردست اضافہ ہوا ہے ۔
گزشتہ 24 گھنٹوں کے دوران 326826نمونوں کی جانچ کی گئی۔ اب تک جانچے گئے نمونوں کی مجموعی تعداد 12739490 ہے۔ جس کا مطلب ہندوستان میں فی ملین جانچ کی شرح 3231.5 ہوگئی ہے۔
ملک میں ٹیسٹنگ لیب نیٹ ورک میں مزید مضبوطی آئی۔ اب ان کی تعداد بڑھ کر 1234لیب ہوگئی ہے۔ ان میں سرکاری شعبے کی 874 لیبس اور 360 پرائیویٹ لیبس شامل ہیں۔
تفصیل اس طرح ہے:
ریئل ٹائم آر ٹی پی سی آر پر مبنی ٹیسٹنگ لیب: 635 
ٹرو نیٹ پر مبنی ٹیسٹنگ لیب: 499 
سی بی این اے اے ٹی پر مبنی ٹیسٹنگ لیب: 100 
کووڈ۔ 19 سے متعلق تکنیکی معاملات کے بارے میں تمام مستند اور اپ ڈیٹ شدہ معلومات ، رہنما خطوط اور مشاورتی نوٹ کے لئے برائے کرم مستقل طور پر دیکھیں : https://www.mohfw.gov.in/ اور @MoHFW_INDIA
کووڈ۔ 19 سے متعلق تکنیکی پوچھ گچھtechnicalquery.covid19[at]gov[dot]in اور دیگر پوچھ گچھ ncov2019[at]gov[dot]in اور@CovidIndiaSeva . پر بھیجیں۔
کووڈ۔ 19 سے متعلق کسی پوچھ گچھ کے معاملے میں براہ کرم صحت اور خاندانی بہبود کی وزارت کے ہیلپ لائن نمبر +91-11-23978046 یا 1075  پر رابطہ کریں۔ کووڈ۔ 19 کے بارے میں ریاستوں / مرکز کے زیر انتظام خطوں کے ہیلپ لائن نمبروں کی فہرست
https://www.mohfw.gov.in/pdf/coronvavirushelplinenumber.pdf . پر بھی دستیاب ہے۔
۔۔۔۔۔۔۔۔۔۔۔
U-3955
(Visitor Counter : 197
امور صارفین، خوراک اور عوامی تقسیم کی وزارت
جاری آر ایم ایس کے دوران اب تک 195 ایل ایم ٹی گیہوں کی خریداری کی گئی، جو کہ2022-23 میں کی گئی خریداری سے زیادہ ہے
پنجاب، ہریانہ اور مدھیہ پردیش کا اہم تعاون
دھان کی خریداری خوش اسلوبی سے جاری ہے
آر ایم ایس 2023-24کے دوران گیہوں کی خریداری پہلے ہی آر ایم ایس 2022-23 کے دوران ہوئی کل خریداری سے تجاوز کرگئی ہے۔
آر ایم ایس 2022-23 میں، 188 ایل ایم ٹی کی خریداری ہوئی تھی ۔ تاہم، 26 اپریل، 2023 تک آر ایم ایس 24-2023 کے دوران 195 ایل ایم ٹی گیہوں کی خریداری ہوئی ہے۔ اس سے کسانوں کو بہت فائدہ ہوا ہے۔ موجودہ وقت میں جاری گیہوں کی خریداری مہم کے دوران تقریباً 14.96 لاکھ کسانوں کو ایم ایس پی کی شکل میں مجموعی طور پر 41148 کروڑ روپئے کی ادائیگی کی جاچکی ہے۔
واضح رہے کہ اس خریداری میں اہم تعاون گیہوں کی خریداری والی تین ریاستوں - پنجاب، ہریانہ اور مدھیہ پردیش کا رہا ہے جو کہ بالترتیب 89.79 ایل ایم ٹی، 54.26 ایل ایم ٹی اور 49.47 ایل ایم ٹی ہے۔
اس سال کی اضافہ شدہ خریداری میں تعاون کرنے والے اہم عوامل میں سے ایک بے موسم بارش کی وجہ سے چمک میں کمی کے پیش نظر خریدے جانے والے گیہوں کی کوالٹی اسپیسی فکیشن میں حکومت ہند کی طرف سے رعایت فراہم کی جانی ہے۔ اس قدم سے کسانوں کی مشکلات کم ہوں گی اور مجبوری میں کی جانے والی کسی بھی فروخت پر قابو پایا جاسکے گا۔
مرکزی حکومت نے تمام ریاستوں کو بہتر رابطہ کے لئے پہلے سے ہی نامزد خریداری کے مراکز کے علاوہ گرام/پنچایت سطح پر خریداری کے مرکز کھولنے اورکو آپریٹیو سوسائٹیوں/گرام پنچایتوں/آڑھتیوں وغیرہ کے ذریعے سے بھی خریداری کرنے کی اجازت دی ہے۔
ساتھ ہی ، دھان کی خریداری بھی خوش اسلوبی سے جاری ہے۔ کے ایم ایس 2022-23 کی خریف فصل کے دوران، 26.04.2023 تک 354 ایل ایم ٹی دھان کی خریداری کی جاچکی ہے اور 140 ایل ایم ٹی کی خریداری ابھی کی جانی ہے۔ اس کے علاوہ، کے ایم ایس 2022-23 کی ربیع کی فصل کے دوران 106 ایل ایم ٹی دھان کی خریداری کا تخمینہ لگایا گیا ہے۔
سنٹرل پول میں گیہوں اور دھان کے مشترکہ اسٹاک کی پوزیشن 510 ایل ایم ٹی سے زیادہ ہوگئی ہے ، جس سے ملک اپنی غذائی ضروریات کو پورا کرنے کے لیے بہتر پوزیشن میں رہتا ہے۔ گیہوں اور دھان کی جاری خریداری کے ساتھ ، سرکاری اناج کے ذخیرے میں غذائی اجناس کے ذخیرہ کی سطح بڑھ رہی ہے۔
وزارت خزانہ
کووڈ کی ہنگامی قرضے کی سہولت تمام کمپنیوں کا احاطہ کرتی ہے اور صرف ایم ایس ایم ایز کا نہیں: وزیر خزانہ
نئی دہلی،8 جون، 2020، خزانے اور کارپوریٹ امور کی وزیر محترمہ نرملا سیتا رمن نے آج کہا ہے کہ کووڈ ہنگامی قرضے کی سہولت تمام کمپنیوں کا احاطہ کرتی ہے صرف ایم ایس ایز کا نہیں۔ ایف آئی سی سی آئی نیشنل ایگزکیٹیو کمیٹی کے ارکان سے خطاب کرتے ہوئے محترمہ سیتا رمن نے صنعت کو حکومت کی ہر ممکن امداد کا یقین دلایا۔ جس میں بھارتی کاروبار کو مدد دینے اور معیشت کو بحال کرنے کا ارادہ شامل ہے۔ ا نھوں نے کہا‘‘اگر آپ کے کسی ممبر کو کوئی مسئلہ پیدا ہو تو ہم امداد / مداخلت کے لیے عہد بند ہیں’’۔
نقدی کے سوال پر وزیر خزانہ نے کہا ‘‘ہم نے نقدی کے مسئلے پر منصفانہ اور صاف طریقے سے توجہ دی ہے۔ نقدی کی فراہمی یقیناً موجود ہے اگر پھر بھی کوئی مسئلہ پیدا ہوا ہے تو ہم اس پر غور کریں گے’’۔ محترمہ سیتا رمن نے یہ بھی کہا کہ ہر سرکاری محکمے سے کہا گیا ہے کہ وہ بقایاجات کی ادائیگی کردے اور اگر کسی محکمے میں کوئی مسئلہ پیدا ہوا ہےتو حکومت اس کا جائزہ لے گی۔
وزیر خزانہ نے یہ کہا کہ حکومت نئی سرمایہ کاری پر 15 فیصد کارپوریٹ ٹیکس کی شرح سے فائدہ اٹھانے کے لیے مقرر کردہ وقت کی حد میں توسیع پر غور کرے گی۔ محترمہ سیتا رمن نے کہا ‘‘میں دیکھوں گی کہ کیا کیا جاسکتا ہے۔ ہم چاہتے ہیں کہ صنعت نئی سرمایہ کاری پر 15 فیصد کارپوریٹ ٹیکس کی شرح سے فائدہ اٹھائے اور میں 31 مارچ 2023 کی وقت کی حد میں توسیع پر غور کروں گی’’۔
وزیر خزانہ نے تجویز کیا کہ صنعت کو چاہیے کہ وہ کارپوریٹ امور کی وزارت یا سیبی کی وقت کی حد کے بارے میں اپنی سفارشات پیش کرے تاکہ ضروری قدم اٹھائے جاسکیں۔
بہت زیادہ متاثرہ شعبوں میں جی ایس ٹی شرح میں کمی کی ضرورت کے سلسلے میں انھوں نے کہا ‘‘جی ایس ٹی شرح میں کمی کا معاملہ کونسل میں جائے گا لیکن کونسل بھی مالیے کی منتظر ہے۔ کسی بھی شعبےکے لیے شرح میں کمی کا فیصلہ کونسل ہی کو کرنا ہوگا’’۔
خزانے اور مالیے کے سکریٹری جناب اجے بھوشن پانڈے نے ایف آئی سی سی آئی کے ممبروں کو مطلع کیا کہ کارپوریٹ اداروں کے لیے انکم ٹیکس کی واپسی شروع ہوگئی ہے اور پچھلے چند ہفتوں میں 35000 کروڑ روپئے کے انکم ٹیکس ریفنڈس جاری کیے جاچکے ہیں۔
اس میٹنگ میں اخراجات کے محکمے کے سکریٹری جناب پی وی سومناتھن، اقتصادی امور کے سکریٹری جناب ترن بجاج، کارپوریٹ امور کے سکریٹری جناب راجیش ورما، مالی خدمات کے محکمے کے سکریٹری جناب دیباشیش پانڈا اور اعلیٰ اقتصادی مشیر ڈاکٹر کے وی سبرامنین نے بھی شرکت کی۔
ایس آئی سی سی آئی کی صدر ڈاکٹر سنگیتا ریڈی نے وزیر خزانہ کو مطلع کیا کہ کووڈ-19 کے اثرات سے نمٹنے کے لیے اعلان کردہ اقدامات پر عمل درآمد کے بارے میں مختلف سرکاری محکموں سے ایوان نے رابطہ قائم کر رکھا ہے۔ ڈاکٹر ریڈی نے کہا ‘‘ایف آئی سی سی آئی آتم نربھر بھارت اور اس پر عمل درآمد میں حکومت کے ساتھ کام کرنے کے مشترکہ مقصد کا پابند ہے’’۔
امور داخلہ کی وزارت
مردم شماری
نئی دہلی ،09فروری :داخلی امورکے وزیرمملکت جناب نتیانند رائے نے آج لوک سبھا میں ایک سوال کے تحریری جواب میں بتایاکہ مردم شماری سے متعلق سرگرمیوں کے انتظام اوردیگر مختلف النوع امورکی نگرانی کے لئے ایک موبائیل ایپ وضع کیاگیاہے تاکہ اس سے متعلق ڈاٹاجمع کئے جاسکیں ۔ مردم شماری کرنے والوں اوردیگرعملے کے ہدایت پرمبنی کتابچے تیارکئے گئے ہیں ۔12اگست ، 2019 سے لے کر 30ستمبر م2019 کے دوران تمام ریاستوں اورمرکز کے زیرانتظام علاقوں میں مردم شماری سے متعلق سوال ناموں اور طریقہ کارکی آزمائش کے لئے اصل مردم شماری سے قبل ایک ٹسٹ کااہتمام کیاگیاتھا آئندہ ہونے والی اس مردم شماری کے لئے 8754.23کروڑروپے کی قم منظورکی گئی ہے کووڈ -19کے پھوت پڑنے کی وجہ سے مردم شماری اوردیگر متعلق سرگرمیاں ملتوی کردی گئی ہیں ۔
ریاستوں کی جانب سے درخواستیں موصول ہونے پرانتظامی اکائیوں کی سرحدیں سیل کرنے کی تاریخ بڑھاکر 31مارچ ، 2021کردی گئی ہے۔
مردم شماری کی حوالہ تاریخ جموں وکشمیر ، لداخ ، ہماچل پردیش ، اور اتراکھنڈ میں یکم اکتوبر ، 00.00بجے مقرر کی گئی ہے جب کہ بھارت کے دیگر حصوں کے لئے حوالہ تاریخ یکم مارچ 00.00بجے مقررکی گئی ہے ۔
ٹیکسٹائلز کی وزارت
جناب پیوش گوئل نے ٹیکسٹائل کے لیے پی ایل آئی کی جائزہ میٹنگ کی صدارت کی: استفادہ کنندگان کے ساتھ بات چیت بھی کی
جناب گوئل نے ٹیکسٹائل انڈسٹری سے کہا کہ وہ ویلیو چین کو آگے بڑھانے کی کوشش کریں اور اعلیٰ قیمت کی مصنوعات پر توجہ دیں
ٹیکسٹائل کی صنعت میں روزگار کی فراہمی ، برآمدات اور ترقی کو تیز کرنے کی بے پناہ صلاحیت ہے: جناب پیوش گوئل
وزیر موصوف کا کہنا ہے کہ ٹیکسٹائل سیکٹر کی یو ایس پی کم اجرت والے مزدوروں تک محدود نہیں ہونی چاہیے: کارکنوں کو اچھی تنخواہ اور سماجی تحفظ دیا جائے
جناب گوئل نے وزارت کو ہدایت دی کہ پی ایل آئی 2.0 کو حتمی شکل دینے سے پہلے تمام اسٹیک ہولڈر کے ساتھ وسیع اور جامع مشاورت کو یقینی بنایا جائے
کامرس اور صنعت، امور صارفین، خوراک اور عوامی تقسیم اور ٹیکسٹائل کے مرکزی وزیر جناب پیوش گوئل نے آج ٹیکسٹائل انڈسٹری کے اسٹیک ہولڈرز سے کہا کہ وہ ویلیو چین کو آگے بڑھانے کی کوشش کریں اور اعلیٰ قیمت کی مصنوعات پر توجہ دیں۔ وہ نئی دہلی میں ایک جائزہ میٹنگ میں ٹیکسٹائل کے لیے پیداوار سے جڑی ترغیبات کی اسکیم کے استفادہ کنندگان سے بات چیت کر رہے تھے۔
انہوں نے استفادہ کرنے والوں سے کہا کہ وہ ہندوستان میں تیار شدہ ٹیکسٹائل مصنوعات کے معیار کو بہتر بنانے پر توجہ دیں تاکہ انہیں عالمی معیار کا بنایا جا سکے۔ وزیر موصوف نے کہا کہ ہندوستانی ٹیکسٹائل انڈسٹری کا یو ایس پی کم اجرت والے مزدوروں تک محدود نہیں ہونا چاہیے۔ انہوں نے کہا کہ ٹیکسٹائل سیکٹر کے کارکنوں کو منصفانہ اجرت دی جائے، سماجی تحفظ دیا جائے اور منضبط شعبے میں لایا جائے۔
جناب گوئل نے روزگار کے مواقع پیدا کرنے اور ترقی اور برآمدات دونوں کو آگے بڑھانے کے لیے ٹیکسٹائل کے شعبے کی فطری صلاحیت کو تسلیم کیا اور کہا کہ ٹیکسٹائل ان شعبوں میں سے ایک ہے جسے وزیر اعظم جناب نریندر مودی نے بے پناہ صلاحیتوں والی صنعت کے طور پر شناخت کیا ہے۔
وزیر موصوف نے کہا کہ مرکز پی ایل آئی 2.0 پر نگاہ رکھے ہوئے ہیں اور وزارت کے عہدیداروں کو ہدایت دی کہ وہ پی ایل آئی 2.0 کے خاکے کو حتمی شکل دینے سے پہلے اسٹیک ہولڈر سے وسیع اور جامع مشاورت کریں۔ انہوں نے ان سے پی ایل آئی 2.0 کو مضبوط بنانے کے لیے کہا اور اس بات پر زور دیا کہ پی ایل آئی 2.0 اس شعبے کو عالمی سطح پر چین، ویت نام جیسے برآمد کنندگان کے ساتھ مقابلہ کرنے کے لیے بااختیار بنائے گا۔
وزیر اعظم کے زیر صدارت جائزہ اجلاس میں 49 کمپنیوں کے نمائندوں اور وزارت ٹیکسٹائل کے اہم معززین نے شرکت کی۔ پی ایل آئی ٹیکسٹائل پارٹ 1 کے تحت 67 درخواست دہندگان نے درخواست دی تھی جن میں سے 64 کو منتخب کیا گیا اور ان 64 کمپنیوں میں سے 55 کمپنیوں نے شراکت داری کرنے والی کمپنیاں تشکیل دی ہیں۔ اسکیم کی پوری مدت کے دوران مجوزہ سرمایہ کاری آئی این آر 19,789 کروڑ ہے جس میں سے آئی این آر 1,536 کروڑ اب تک سرمایہ کاری کی گئی ہے۔
اسکیم کے تحت منصوبوں کے نفاذ کی صورتحال کو سمجھنے اور ان کے مسائل کے حل کے لیے جائزہ اجلاس منعقد ہوا۔ کمپنیوں نے پی ایل آئی اسکیم کے لیے وزارت کی تعریف کی۔ میٹنگ میں آسان فہمی کی خاطر کئی طریقہ کار کے مسائل کو واضح کیا گیا۔ این آئی سی ڈی سی نے دھولیرا، اورنگ آباد، گریٹر نوئیڈا اور اندور میں حسب مرضی اقدام کرنے کی سہولت کے ساتھ پورے طور پر تیار زمین کی دستیابی کا اشتراک کیا۔
وزیرموصوف نے وزارت کی ٹیم کو بھی ہدایت دی کہ وہ شرکاء کے ساتھ فعال طور پر مشغول رہیں اور انہیں درپیش ریاستی اور انتظامی مسائل کو حل کریں۔ انہوں نے ٹیکسٹائل انڈسٹری کے ماہرین پر زور دیا کہ وہ فرض کے احساس، ایک ‘کرتویہ بھاونا’ کے ساتھ کام کریں، ہندوستانی ٹیکسٹائل کی صنعت کو مزید بلندیوں تک لے جانے کے لیے اعلیٰ مقصد سامنے رکھیں اور بڑے خواب دیکھیں۔
وزیراعظم کا دفتر
وزیراعظم، 28 دسمبر 2021 بروز منگل آئی آئی ٹی کانپور کے جلسہ تقسیم اسناد سے خطاب کریں گے
انہوں نے آئی آئی ٹی کانپور ، دیگر آئی آئی ٹیز کے طلباء اور آئی آئی ٹی کے سابق طلباء سے اپیل کی کہ وہ وزیراعظم کی تقریر کے لئے خیالات شیئر کریں
وزیراعظم جناب نریندر مودی 28 دسمبر 2021 بروز منگل آئی آئی ٹی کانپور کے جلسہ تقسیم اسناد سے خطاب کریں گے۔ جناب مودی نے آئی آئی ٹی کانپور ، دیگر آئی آئی ٹیز کے طلباء اور دنیا بھر میں پھیلے آئی آئی ٹی کے سابق طلباء کے وسیع نیٹ ورک سے اپیل کی کہ وہ وزیراعظم کی تقریر کے لئے خیالات شیئر کریں۔
ایک ٹوئیٹ میں وزیراعظم نے کہا :
’’اس ماہ کی 28 تاریخ کو آئی آئی ٹی کانپور میں جلسہ تقسیم اسناد سے خطاب کرنے کے لئے میں منتظر ہوں۔ یہ ایک شاندار ادارہ ہے، جس نے سائنس اور اختراع کے لئے قابل قدر خدمات انجام دی ہیں۔
سبھی سے میری اپیل ہے کہ وہ اپنے خیالات شیئر کریں‘‘۔
۔۔۔۔۔۔۔۔۔۔۔۔۔۔۔۔۔۔۔۔۔۔۔

U-14639
(
وزارت خزانہ
وزیر اعظم نے دنیا کی 5ویں سب سے بڑی معیشت بننے کا سہرا ہندوستان کے 140 کروڑ لوگوں کی کوششوں کے سر باندھا
حکومت نے خود کے روزگار کے لیے 8 کروڑ نوجوانوں کی 20 لاکھ روپے سے اعانت کی: جناب نریندر مودی
حکومت نے ایم ایس ایم ایز کو دیوالیہ ہونے سے بچانے کے لیے کووڈ-19 کی وبا کے دوران 3.5 لاکھ کروڑ روپے قرض کی شکل میں امداد دی: وزیر اعظم
پردھان منتری مدرا یوجنا کی مدد سے 8 کروڑ شہریوں نے ایک یا دو اور لوگوں کو روزگار دیا: جناب مودی
وزیراعظم نے مہنگائی کے خلاف جنگ جاری رکھنے کا عزم کیا
77ویں یوم آزادی کے موقع پر لال قلعہ کی فصیل سے خطاب کرتے ہوئے وزیر اعظم جناب نریندر مودی نے ہندوستان کے 10ویں سے دنیا کی 5ویں بڑی معیشت تک پہنچنے کا سہرا ہندوستان کے 140 کروڑ لوگوں کی کوششوں کے سر باندھا۔ انہوں نے کہا کہ ایسا اس لیے ممکن ہوا ہے کہ اس حکومت نے لیکیج کو روکا، ایک مضبوط معیشت بنائی اور غریبوں کی فلاح و بہبود کے لیے زیادہ سے زیادہ رقم خرچ کی۔
وزیر اعظم جناب مودی نے کہا کہ آج میں لوگوں کو بتانا چاہتا ہوں کہ جب ملک معاشی طور پر خوشحال ہوجاتا ہے تو اس سے خزانہ نہیں بھرتا۔ اس سے قوم اور اس کے لوگوں کی صلاحیتوں میں اضافہ ہوتا ہے۔ اگر حکومت اپنے شہریوں کی فلاح و بہبود کے لیے ایک ایک پیسہ خرچ کرنے کا عہد کرے تو نتائج خود بخود سامنے آجاتے ہیں۔ 10 سال پہلے حکومت ہند ریاستوں کو 30 لاکھ کروڑ روپے بھیجتی تھی۔ پچھلے 9 سالوں میں یہ ہندسہ 100 لاکھ کروڑ روپے تک پہنچ گیا ہے۔ ان نمبروں کو دیکھ کر آپ محسوس کریں گے کہ اتنی بڑی تبدیلی صلاحیتوں میں بڑے پیمانے پر اضافہ کے سبب ممکن ہوئی ہے!
جناب مودی نے کہا کہ خود کے روزگار کے محاذ پر نوجوانوں کو ان کے پیشے کے لیے 20 لاکھ کروڑ روپے سے زیادہ دیے گئے ہیں۔ 8 کروڑ لوگوں نے نیا کاروبار شروع کیا ہے اور یہی نہیں ہر کاروباری نے ایک یا دو لوگوں کو روزگار دیا ہے۔ اس طرح سے  مدرا یوجنا سے مستفید ہونے والے 8 کروڑ شہری 8-10 کروڑ نئے لوگوں کو روزگار فراہم کرنے کی صلاحیت رکھتے ہیں۔
کووڈ-19 کی وبا کا ذکر کرتے ہوئے، جناب مودی نے کہا کہ ایم ایس ایم ای کو 3.5 لاکھ کروڑ روپے بطور قرض دے کر انھیں دیوالیہ ہونے کی بچایا گیا۔ انھیں مرنے نہیں دیا گیا، انھیں طاقت دی گئی۔
نئے اور توقعاتی متوسط طبقے کے بارے میں، جناب مودی نے کہا کہ جب ملک میں غریبی کم ہوتی ہے، تو متوسط طبقے کی طاقت بہت بڑھ جاتی ہے اور میں آپ کو گارنٹی کے ساتھ یقین دلاتا ہوں کہ آنے والے پانچ سالوں میں یہ ملک دنیا کی پہلی تین بڑی معیشتوں میں اپنی جگہ بنالے گا۔ آج 13.5 کروڑ لوگ غریبی سے نکل کر متوسط طبقے کی طاقت بن چکے ہیں۔ جب غریبوں کی قوت خرید بڑھتی ہے تو متوسط طبقے کی کاروباری قوت بڑھ جاتی ہے۔ جب گاؤں کی قوت خرید بڑھتی ہے تو قصبے اور شہر کا معاشی نظام تیز رفتاری سے چلتا ہے۔ یہ باہم جڑا ہوا ہمارا معاشی چکر ہے۔ ہم اسے طاقت دے کر آگے بڑھنا چاہتے ہیں۔
مزید برآں، وزیر اعظم نے کہا کہ جب انکم ٹیکس کی حد  کو 2 لاکھ روپے سے بڑھاکر 7 لاکھ روپے کردیا جاتا ہے تو اس کا سب سے بڑا فائدہ تنخواہ دار طبقے، بالخصوص متوسط طبقے کو ہوتا ہے۔
دنیا کو اجتماعی طور پر درپیش حالیہ مسائل کا ذکر کرتے ہوئے، وزیر اعظم نے کہا کہ دنیا ابھی تک کووڈ-19 کی وبا کے اثرات سے نہیں نکلی تھی کہ جنگ نے ایک نیا مسئلہ پیدا کردیا۔ آج دنیا مہنگائی کے بحران سے دوچار ہے۔
مہنگائی سے لڑنے کے بارے میں بات کرتے ہوئے، وزیر اعظم نے کہا کہ ’’ہندوستان نے مہنگائی پر قابو پانے کی پوری کوشش کی ہے۔ ہم یہ نہیں سوچ سکتے کہ ہمارے اطوال و ظروف دنیا سے بہتر ہیں، مجھے اس سمت میں مزید اقدامات کرنے ہوں گے تاکہ اپنے ہم وطنوں پر مہنگائی کا بوجھ کم ہوسکے۔ مہنگائی پر قابو پانے کے لیے میری کوششیں جاری رہیں گی۔‘‘